ഡെസെംബാർകോ ഡെൽ ഗ്രാൻമ ദേശീയോദ്യാനം, (സ്പാനിഷ്: "Parque Nacional Desembarco del Granma") തെക്ക് കിഴക്കൻ ക്യൂബയിലെ ഗ്രാൻമ പ്രോവിൻസിലുള്ള ഒരു ദേശീയ ഉദ്യാനമാണ്. 1956 ൽ ഫിഡൽ കാസ്ട്രോ, ചെ ഗുവേര, റൗൾ കാസ്ട്രോ, അവരെ പിന്തുണയ്കുന്ന മറ്റ് 79 പേർ മെക്സിക്കോയിൽനിന്ന് ക്യൂബയിലേക്ക് കടത്തു കപ്പൽ കയറിയെത്തുകയും ക്യൂബൻ വിപ്ലവത്തിനു പ്രചോദനം നൽകുകയും ചെയ്തതിനെ അനുസ്മരിച്ചാണ് ഉദ്യാനത്തിനു നാമകരണം നൽകപ്പെട്ടത്. ഇത് യുനെസ്കോ ലോക പൈതൃക സ്ഥലമായി കണക്കാക്കുന്നത് കാരണം ഇവിടുത്തെ കടലിലെ പ്രാക്തനമായ കിഴുക്കാംതൂക്കായ പാറകളും മറ്റും കാരണമാണ്.